Андрея Илиев
Пелтек тормози дежурен полицай

chitanka.info

Дежурна стая в полицейско управление. Телефонът звъни. Съненият дежурен вдига и чува:

— П-п-полицията ли е?

— Да. Слушам ви.

— Ту-ту-туук има умрял кон.

Дежурният поглежда часовника си — едва 5,30 сутринта е. Сигурен е на сто процента, че някой се бъзика с доблестните защитници на гражданите.

— И какво от това?

— М-м-мирише!

— Къде е това? — въздъхва отегчен, но правилникът го задължава да бъде учтив.

— Н-на С-с-с-с…

— На „Сливница“ ли?

— Н-не е н-на „С-с-сливница“. Н-на С-с-с-с…

— Тъпа ви е шегата, гражданино — ядосва се в рамките на правилника дежурният. — Оправете си говора и се обадете тогава.

Към 6,15 телефонът пак звъни.

— П-п-полицията ли е?

— Да!

— Ту-ту-туук има у-умрял к-кон…

— Кон ли?

— К-кон.

— Къде е?

— Н-на С-с-с…

— На „Сливница“ ли?

— На „С-сливница“. Ама ми с-се е… м-майката, докато го довлека до н-нея…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.